***Άμεσο και έμμεσο αντικείμενο***

 *(σελ. 65-67)*

***(Οδηγίες μελέτης)***

1. Θυμηθείτε όσα έχετε πει για το αντικείμενο στη Νεοελληνική Γλώσσα. Τα ίδια περίπου ισχύουν για το αντικείμενο και στα Αρχαία Ελληνικά. Υπάρχουν κι εδώ αμετάβατα και μεταβατικά ρήματα και τα μεταβατικά χωρίζονται σε μονόπτωτα (όσα έχουν ένα αντικείμενο) και δίπτωτα (αυτά που το νόημά τους συμπληρώνεται με δύο αντικείμενα).
2. Μελετήστε τις παρατηρήσεις για το αντικείμενο στις σελίδες 65-66 του σχολικού βιβλίου. Προσέξτε τα εξής:
* Το αντικείμενο του ρήματος το βρίσκουμε απαντώντας στην ερώτηση **ποιον/-α/-ο; ή τι; +ρήμα**.
* Βρίσκεται πάντα στις πλάγιες πτώσεις (γενική, δοτική, αιτιατική), π.χ.:

**-***Ὁ στρατηγὸς ἄρχει τῶν στρατιωτῶν* (→ γενική).

*-Ἡ πειθαρχία προσήκει* (=ταιριάζει) *τοῖς μαθηταῖς* (→ δοτική).

*-**Οἱ πολέμιοι λύουσι τὰς σπονδάς* (→ αιτιατική).

* **Προσοχή**: το αντικείμενο στα αρχαία ελληνικά δεν είναι **ποτέ** εμπρόθετο (ονοματικό σύνολο με πρόθεση)!
* Υπάρχουν ρήματα που έχουν δύο αντικείμενα, που δε συνδέονται μεταξύ τους με σύνδεσμο ή κόμμα. Αυτά τα ρήματα λέγονται **δίπτωτα**. Το ένα αντικείμενο λέγεται **άμεσο** και το άλλο **έμμεσο**. Η αιτιατική είναι πάντα άμεσο αντικείμενο και η δοτική έμμεσο.
* Τα δίπτωτα ρήματα μπορεί να συντάσσονται:

-**με δύο αιτιατικές** (άμεσο αντικείμενο είναι η αιτιατική που δηλώνει πρόσωπο), π.χ.

 *ΥΡ* ΡΑντ.Ρ. άμεσο Αντ.Ρ. έμμεσο

*Σωκράτης διδάσκει τοὺς παῖδας σωφροσύνην.*

-**με αιτιατική και γενική** (άμεσο η αιτιατική και έμμεσο η γενική), π.χ.

 Ρ Αντ.Ρ. άμεσο Αντ.Ρ. έμμεσο

 *Πληρῶ τὴν ὑδρίαν οἴνου.*

-**με αιτιατική και δοτική** (άμεσο η αιτιατική και έμμεσο η δοτική), π.χ.

 ΥΡ Ρ Αντ.Ρ. έμμεσο Αντ.Ρ. άμεσο

 *Ὁ κατήγορος λέγει τοῖς δικασταῖς τὴν ἀλήθειαν.*

-**με γενική και δοτική** (άμεσο η γενική και έμμεσο η δοτική), π.χ.

 ΥΡ Ρ Αντ.Ρ. έμμ. Αντ.Ρ. άμεσο

 *Ἡμεῖς μετέχομεν ὑμῖν τῶν θυσιῶν.*

* Θέση του ενός αντικειμένου στα δίπτωτα ρήματα μπορεί να ενέχει ένα απαρέμφατο, π.χ.

 ΥΡ Ρ ΑΡ ΑΡ, τελ.απ.

*Ὁ στρατηγὸς κελεύει τοὺς στρατιώτας μάχεσθαι.*

* Υπάρχουν ρήματα που δεν έχουν αντικείμενο (η ενέργειά τους δε μεταβαίνει πουθενά). Τα ρήματα αυτά λέγονται **αμετάβατα**, π.χ.

 Ρ ΥΡ

*Σήμερον πίπτει ὄμβρος* (=σήμερα πέφτει βροχή).

* Κατηγορούμενο έχει κάποτε και το αντικείμενο (→ **κατηγορούμενο αντικειμένου**). Πρόκειται για ιδιότητα που αποδίδουμε στο αντικείμενο. Ακολουθεί την πτώση του αντικειμένου (συνήθως είναι σε αιτιατική). Με κατηγορούμενο αντικειμένου συντάσσονται τα ρήματα που σημαίνουν «ονομάζω», «νομίζω», «εκλέγω», «διορίζω», «κάνω» κλπ, π.χ.

 ΥΡ Ρ Αντ.Ρ. κατηγ. Αντικ.

 *Ἀγησίλαος ἐνόμιζε τοὺς πολίτας ἑταίρους* (= ο Αγησίλαος θεωρούσε τους πολίτες φίλους).

1. Για περισσότερες λεπτομέρειες και παραδείγματα μελετήστε το έγγραφο 39 («Μεταβατικά και αμετάβατα ρήματα-Το αντικείμενο»).
2. Να λύσετε τις ασκήσεις 7, 8 και 9 του σχολικού βιβλίου (σελ. 66-67).
3. Να βρείτε τα αντικείμενα των ρημάτων στην πρώτη περίοδο του κειμένου 7 του σχολικού βιβλίου στη σελίδα 52 («Ἅπαντες ἐπιστάμεθα… ποιεῖν») και να δηλώσετε την πτώση τους.
4. Στη συνέχεια, λύστε τις ασκήσεις του εγγράφου 40 (Ασκήσεις στο αντικείμενο).